Аса ірі мөлшерде есірткі контрабандасын ұйымдастырған Қазақстан азаматы Ресейден экстрадицияланды
DATE: 09:48, 29 Тамыз 2024 | GMT +5
TITLE: Аса ірі мөлшерде есірткі контрабандасын ұйымдастырған Қазақстан азаматы Ресейден экстрадицияланды
URL: https://kaz.inform.kz/news/asa-r-molsherde-esrtk-kontrabandasin-uyimdastirgan-kazakstan-azamati-reseyden-ekstraditsiyalandi-1f58a0/
META: DATE: 09:48, 29 Тамыз 2024 | GMT +5
TOTAL WORDS: 107
AUTHOR(S):
TEXT: Бас прокуратураның баспасөз қызметі мәлім еткендей, өткен жылдың маусым айында ол адамдар тобында алдын ала сөз байласып, бірнеше мемлекеттің аумағы арқылы салмағы 60 кг-ға жуық героин мен салмағы 10 кгнан асатын гашиш контрабандасын ұйымдастырды. Сотқа дейінгі тергеу барысында күдіктіге халықаралық іздеу жарияланды. «Өткен жылдың тамыз айында ол Мәскеуде ұсталды. Содан кейін Қазақстан Республикасы Бас прокуратурасының сұрау салуы бойынша Қазақстанға экстрадицияланды. Қазіргі уақытта күдікті тергеу изоляторына қамалды», - делінген хабарламада. Айыпталып отырған қылмыс үшін мүлкі тәркіленіп, 15 жылдан 20 жылға дейінгі мерзімге бас бостандығынан айыру не өмір бойына бас бостандығынан айыру түріндегі жаза көзделген. Бұған дейін банкте жұмыс істеп, клиенттердің атынан несие рәсімдеген күдікті Ресейден экстрадицияланғанын жазған болатынбыз
